CELEX: C2007/155/03
Language: da
Date: 2007-07-07 00:00:00
Title: Sag C-157/05: Domstolens dom (Fjerde Afdeling) af 24. maj 2007 — Winfried L. Holböck mod Finanzamt Salzburg-Land (anmodning om præjudiciel afgørelse fra Verwaltungsgerichtshof — Østrig) (Frie kapitalbevægelser — etableringsfrihed — indkomstskat — udlodning af udbytter — kapitalindkomster fra tredjelande)

7.7.2007   
            
            
               DA
            
            
               Den Europæiske Unions Tidende
            
            
               C 155/3
            
         Domstolens dom (Fjerde Afdeling) af 24. maj 2007 — Winfried L. Holböck mod Finanzamt Salzburg-Land (anmodning om præjudiciel afgørelse fra Verwaltungsgerichtshof — Østrig)
   (Sag C-157/05) (1)
   
   (Frie kapitalbevægelser - etableringsfrihed - indkomstskat - udlodning af udbytter - kapitalindkomster fra tredjelande)
   (2007/C 155/03)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøger: Winfried L. Holböck
   
      Sagsøgt: Finanzamt Salzburg-Land
   Sagens genstand
   Anmodning om præjudiciel afgørelse — Verwaltungsgerichtshof — fortolkning af artikel 56 EF og 57 EF — national lovgivning om beskatning af udloddet udbytte — en fysisk person, der har bopæl på det nationale område, besidder to tredjedele af aktierne i et selskab, der er etableret i et tredjeland (Schweiz) — beskatning af udbyttet med den normale indkomstskattesats i modsætning til nationale udbytter, der beskattes med en nedsat sats
   Konklusion
   Artikel 57, stk. 1, EF skal fortolkes således, at artikel 56 EF ikke er til hinder for, at en medlemsstat anvender en lovgivning, som eksisterede den 31. december 1993, og hvorefter en aktionær, der modtager udbytte fra et hjemmehørende selskab, pålægges en skattesats, der svarer til halvdelen af gennemsnitsskattesatsen, hvorimod en aktionær, der modtager udbytte fra et selskab, der er etableret i et tredjeland, og hvori aktionæren ejer to tredjedele af selskabskapitalen, beskattes efter den almindelige indkomstskattesats.
   
      (1)  EUT C 143 af 11.6.2005.